CELEX: 32010R0238
Language: lt
Date: 2010-03-22 00:00:00
Title: 2010 m. kovo 22 d. Komisijos reglamentas (ES) Nr. 238/2010, kuriuo iš dalies keičiamos Europos Parlamento ir Tarybos reglamento (EB) Nr. 1333/2008 V priedo nuostatos dėl ženklinimo reikalavimo gėrimams, kurių alkoholio koncentracija yra didesnė kaip 1,2 %, ir kuriuose yra tam tikrų maisto dažiklių (Tekstas svarbus EEE)

23.3.2010   
            
            
               LT
            
            
               Europos Sąjungos oficialusis leidinys
            
            
               L 75/17
            
         KOMISIJOS REGLAMENTAS (ES) Nr. 238/2010
   2010 m. kovo 22 d.
   kuriuo iš dalies keičiamos Europos Parlamento ir Tarybos reglamento (EB) Nr. 1333/2008 V priedo nuostatos dėl ženklinimo reikalavimo gėrimams, kurių alkoholio koncentracija yra didesnė kaip 1,2 %, ir kuriuose yra tam tikrų maisto dažiklių
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 24 straipsnio 3 dalį,
   kadangi:
   
               (1)
            
            
               Reglamento (EB) Nr. 1333/2008 V priede pateiktas sąrašas maisto dažiklių, į kurių turinčių produktų etiketes įtraukiama papildoma informacija apie tai, kad tie dažikliai gali neigiamai paveikti vaikų aktyvumą ir dėmesį.
            
         
               (2)
            
            
               Šios taisyklės išimtis jau yra pateikta Reglamento (EB) Nr. 1333/2008 V priede: ji netaikoma maisto produktams, kuriuose dažiklis (-iai) naudojamas (-i) tinkamumo sveikatai ar kitais ženklais žymėti mėsos produktus arba antspauduoti ar dekoratyviai dažyti kiaušinių lukštus.
            
         
               (3)
            
            
               Reglamento (EB) Nr. 1333/2008 V priede išvardinti dažikliai gali būti naudojami tam tikruose alkoholiniuose gėrimuose, pavyzdžiui, aromatizuotuose vynuose, aromatizuotuose vyno gėrimuose, aromatizuotuose vyno kokteiliuose, vaisių vynuose, obuolių sidre, kriaušių sidre ir tam tikruose spiritiniuose gėrimuose. Atsižvelgiant į tai, kad produktai, kurių alkoholio koncentracija yra didesnė kaip 1,2 %, nėra skirti vartoti vaikams, Reglamento (EB) Nr. 1333/2008 V priede nurodyta papildoma informacija yra netinkama ir nėra būtina tokią papildomą informaciją nurodyti šių maisto produktų etiketėse.
            
         
               (4)
            
            
               Todėl Reglamento (EB) Nr. 1333/2008 V priedą reikėtų atitinkamai iš dalies pakeisti.
            
         
               (5)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę, ir nei Europos Parlamentas, nei Taryba joms neprieštarauja,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1333/2008 V priedas iš dalies keičiamas taip:
   Išnaša „(*) išskyrus maisto produktus, kuriuose dažiklis (-iai) naudojamas (-i) tinkamumo sveikatai ar kitais ženklais žymėti mėsos produktus arba antspauduoti ar dekoratyviai dažyti kiaušinių lukštus“ pakeičiama taip:
   
      
                  „(*)
               
               
                  išskyrus:
                  
                              a)
                           
                           
                              maisto produktus, kuriuose dažiklis (-iai) naudojamas (-i) tinkamumo sveikatai ar kitais ženklais žymėti mėsos produktus arba antspauduoti ar dekoratyviai dažyti kiaušinių lukštus ir
                           
                        
                              b)
                           
                           
                              gėrimus, kurių alkoholio koncentracija yra didesnė kaip 1,2 %.“
                           
                        
            
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   Jis taikomas nuo 2010 m. liepos 20 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. kovo 22 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 354, 2008 12 31, p. 16.